sukhrobnurali/uzbek-legal-corpus huggingface dataset:
OʻZBEKISTON RESPUBLIKASI KONSTITUTSIYASI QABUL QILINGAN KUNNING BIR YILLIGINI NIShONLASh TOʻGʻRISIDA
(constitution, 2021-02-22)

Mustaqil Oʻzbekiston Respublikasi tarixida muhim ijtimoiy-siyosiy voqea hisoblangan qutlugʻ sana — Oʻzbekiston Respublikasi Konstitutsiyasi qabul qilingan kunni munosib nishonlash maqsadida Oʻzbekiston Respublikasi Oliy Kengashi Rayosati va Vazirlar Mahkamasi qaror qiladilar: 1. Oʻzbekiston Respublikasi Konstitutsiyasi qabul qilingan kun — 8-dekabrdagi umumxalq bayramiga tayyorgarlik koʻruvchi va uni oʻtkazuvchi Respublika tashkiliy qoʻmitasi roʻyxati ilovaga* muvofiq tasdiqlansin. Tashkiliy qoʻmitaga bir hafta muddat ichida bayramni oʻtkazish tadbirlarini belgilash vazifasi topshirilsin. Qoraqalpogʻiston Respublikasi Oliy Kengashi Raisi, Toshkent shahri va barcha viloyatlar hokimlarining rahbarligida joylarda shunday tashkiliy qoʻmitalar tuzilsin. 2. Oʻzbekiston Respublikasi Fanlar akademiyasiga tegishli vazirliklar va idoralar bilan birgalikda, 1993-yil 6-7-dekabr kunlari Toshkentdagi “Turkiston” saroyida Oʻzbekiston Respublikasi Konstitutsiyasi qabul qilinganligining bir yilligiga bagʻishlab Toshkent shahri mehnatkashlari, viloyatlarning vakillari va mehmonlar ishtirokida xalqaro ilmiy konferensiya oʻtkazish tavsiya etilsin. 3. Tashkiliy qoʻmita 1993-yil 7-dekabr kuni “Xalqlar doʻstligi” saroyida umumxalq bayrami munosabati bilan tantanali yigʻilish hamda sanʼat ustalarining konsertini oʻtkazishni tashkil etsin. 4. Oʻzbekiston Respublikasi Oliy va oʻrta maxsus taʼlim vazirligi hamda Xalq taʼlimi vazirligi, Davlat teleradiokompaniyasi, Davlat matbuot qoʻmitasi, Davlat kinokompaniyasi, barcha ommaviy axborot vositalari va ijodiy tashkilotlar mustaqil Oʻzbekiston Respublikasi Konstitutsiyasining mazmuni, demokratik mohiyati va tarixiy ahamiyatini ochishga hamda uni targʻib etishga qaratilgan dasturlar tuzib, tadbirlar belgilasinlar. 5. Tashkiliy qoʻmita Qoraqalpogʻiston Respublikasi, Toshkent shahri va barcha viloyatlardagi bayram tadbirlarida yetuk sanʼatkorlar, ijodiy jamoalar, milliy-madaniy markazlar va bolalar ijodiy guruhlarining oʻz dasturlari bilan ishtirok etishini taʼminlasin. 6. Joylarda tashkiliy qoʻmitalar bayram munosabati bilan mehnat va urush faxriylari, moʻtabar otaxon va onaxonlar, koʻp bolali oilalar, nogironlar va yetim-yesirlar, boquvchisiz qolgan xonadonlar hamda bolalar uylari tarbiyalanuvchilarining hol-ahvolidan xabar olish, ularni ragʻbatlantirish, bayram tadbirlariga jalb etish, ularga sovgʻa-salomlar tortiq qilish ishlarini uyushtirsinlar. 7. Umumxalq bayrami tadbirlarini oʻtkazish bilan bogʻliq sarf-xarajatlar mahalliy budjetlar hisobidan qoplansin. “Mahalla”, “Navroʻz”, “EKOCAH”, Sharof Rashidov nomli va boshqa jamgʻarmalar, tashkilotlar hamda ayrim fuqarolarning bayram tadbirlarini oʻtkazishga mablagʻ bilan ulush qoʻshish haqidagi taklif-istaklari eʼtiborga olinsin.
OʻZBEKISTON RESPUBLIKASI HUKUMATINING AYRIM QARORLARINI OʻZ KUChINI YOʻQOTGAN DEB HISOBLASh VA ULARNING BAʼZILARIGA OʻZGARTIRIShLAR KIRITISh TOʻGʻRISIDA
(resolution, 2024-05-07)

Vazirlar Mahkamasining “Sobiq SSR Ittifoqining qonun kuchidagi hujjatlarini qayta koʻrib chiqish ishlarini tashkil etish toʻgʻrisida” 1992-yil 29-apreldagi 210-son qarorini bajarish yuzasidan Vazirlar Mahkamasi qaror qiladi: 1. Oʻzbekiston Respublikasi Hukumatining qarorlari ilova* qilinayotgan roʻyxatga muvofiq oʻz kuchini yoʻqotgan deb hisoblansin. 2. Oʻzbekiston Respublikasi Hukumatining ayrim qarorlariga kiritilayotgan ilova* qilinayotgan oʻzgartirishlar tasdiqlansin.
OʻZBEKISTON RESPUBLIKASI MILLIY XAVFSIZLIK XIZMATINI UY-JOY MAYDONINI HOKIMLIKLARGA BERIShDAN OZOD QILISh TOʻGʻRISIDA
(resolution, 2021-02-22)

Vazirlar Mahkamasi qaror qiladi: Oʻzbekiston Respublikasi MXX va uning joylardagi organlari yangi qurilgan uylardagi uy-joy maydonining 10 foizini, shuningdek, zaxiraga boʻshatilgan yoki isteʼfoga chiqqan zobitlar va belgilangan muddatdan ortiq xizmat qilgan harbiy xizmatchilarni taʼminlash uchun MXX xodimlari tomonidan boʻshatilgan uy-joy maydonini hokimliklar tasarrufiga berishdan ozod qilinsin.
1994-1995 YILLARDA JIZZAX VILOYATINI IJTIMOIY-IQTISODIY RIVOJLANTIRIShNI JADALLAShTIRISh TOʻGʻRISIDA
(resolution, 2021-02-22)

Jizzax viloyatini ijtimoiy-iqtisodiy rivojlantirishni jadallashtirishga amaliy yordam koʻrsatish maqsadida Vazirlar Mahkamasi qaror qiladi: 1. “Oʻzistiqbolstat” davlat qoʻmitasi va Oʻzbekiston Respublikasi Moliya vazirligi 1994-1995-yillarda respublikani ijtimoiy-iqtisodiy rivojlantirish istiqbollarini belgilashda ijtimoiy maqsadlardagi obyektlar, gaz va suv taʼminoti, sogʻliqni saqlash obyektlari, avariya holatidagi maktablar oʻrniga yangilarini qurish hamda yangi yerlarni oʻzlashtirish uchun zarur sarmoya mablagʻlari ajratishni nazarda tutsinlar (1 va 2-ilovalar).* 2. Oʻzbekiston Respublikasi Markaziy banki “Oʻzsanoatqurilishbanki” va “Oʻzdehqonchiliksanoatbank” bilan birgalikda yuqorida qayd qilingan obyektlar qurilishiga 1994-1995-yillar uchun 2,0 mlrd soʻm imtiyozli 5 foizli kredit ajratsin. 3. Jizzax viloyati hokimi A.X. Toshkenboyev 2-ilovada nazarda tutilgan obyektlar qurilishi uchun mablagʻlapni mahalliy budjetdan qidirib topsin hamda korxonalar va tashkilotlarning oʻz mablagʻlarini jalb etishni taʼminlasin. 4. Mazkur qarorning bajarilishini nazorat qilish Bosh vazirning oʻrinbosari B.S. Hamidov zimmasiga yuklatilsin.
QORAQALPOGʻISTON RESPUBLIKASIDA TOShKENT ShAHRI MADANIYATI KUNLARINI OʻTKAZISh TOʻGʻRISIDA
(resolution, 2021-02-22)

Oʻzbekiston Respublikasi xalqlarining qardoshlarcha doʻstligini yanada mustahkamlash, milliy madaniyatlarining bir-birini oʻzaro boyitishi jarayonini chuqurlashtirish, Toshkent shahri madaniyati va sanʼati yutuqlarini Qoraqalpogʻiston Respublikasida keng targʻib qilish maqsadida Vazirlar Mahkamasi qaror qiladi: 1. Qoraqalpogʻiston Respublikasi Oliy Kengashining Qoraqalpogʻistonda Toshkent shahri madaniyati kunlarini oʻtkazish toʻgʻrisidagi taklifi maʼqullanib, 1993-yil noyabr oyining ikkinchi yarmida oʻtkazilsin. 2. Qoraqalpogʻiston Respublikasida Toshkent shahri madaniyati kunlari ishtirokchilarining soni 150 kishidan iborat qilib belgilansin. 3. Toshkent shahar hokimligi (A. Fozilbekov)ga Qoraqalpogʻiston Respublikasida Toshkent shahri madaniyati kunlarini oʻtkazish boʻyicha tegishli chora-tadbirlarni koʻrish topshirilsin. 4. Oʻzbekiston Respublikasi Davlat matbuot qoʻmitasi va “Sharq” nashriyot-matbaa konserni zarur bosma materiallarni chop etishni taʼminlasinlar. 5. “Oʻzbekiston havo yoʻllari” milliy aviakompaniyasi, Oʻrta Osiyo Temir yoʻl boshqarmasi madaniyat kunlari qatnashchilarining Qoraqalpogʻiston Respublikasiga borishi va kelishi bilan bogʻliq masalalarni chop etsinlar. 6. Oʻzbekiston Milliy axborot agentligi, Oʻzbekiston Davlat teleradiokompaniyasi, gazetalar tahririyatlariga Toshkent shahri madaniyati kunlarini tayyorlash va oʻtkazish jarayonini keng yoritish tavsiya etilsin. 7. Qoraqalpogʻiston Respublikasida Toshkent shahri madaniyati kunlarini oʻtkazish munosabati bilan sarflangan mablagʻlar taqdim etilgan sarf-xarajatlar roʻyxatiga binoan Toshkent shahri mahalliy budjeti va Qoraqalpogʻiston Respublikasi budjeti hisobidan qoplansin. 8. Mazkur qarorni bajarish Oʻzbekiston Respublikasi Bosh vazirining oʻrinbosari M. Qoraboyev, Qoraqalpogʻiston Respublikasi Vazirlar Kengashining Raisi R. Yoʻldoshev va Toshkent shahar hokimi A. Fozilbekov oʻrtoqlar zimmasiga yuklatilsin.
OʻZBEKISTON HAVO TRANSPORTI EKSPLUATANTLARINI SERTIFIKATSIYA QILISh TOʻGʻRISIDA
(resolution, 2004-02-26)

Oʻzbekiston Respublikasining Havo kodeksiga, sifat boʻyicha xalqaro standartlarga, Xalqaro aviatsiya tashkiloti (IKAO)ning tavsiyalariga muvofiq va boshqaruv faoliyatini markazlashtirishdan chiqarish jarayonida parvozlarning xavfsizligini taʼminlash, shuningdek, isteʼmolchilarning manfaatlarini himoya qilish maqsadida Vazirlar Mahkamasi qaror qiladi: 1. Oʻzbekiston Respublikasi Havo kodeksining davlat boshqaruvi va parvozlarning xavfsizligini nazorat qilishga oid qismida bayon qilingan Aviatsiya maʼmuriyati funksiyasi “Oʻzbekiston havo yoʻllari” milliy aviakompaniyasining Davlat boshqaruvi va nazorati bosh inspeksiyasiga yuklatilsin. 2. Oʻzbekiston fuqaro aviatsiyasida Havo transporti ekspluatantlarini sertifikatsiya qilish joriy etilsin. Sertifikatsiya qilish havo transportidan foydalanishni tartibga soluvchi amaldagi qoidalar, yoʻriqnomalar va boshqa normativ hujjatlar boʻyicha amalga oshirilsin. 3. “Oʻzdavstandart” bilan “Oʻzbekiston havo yoʻllari” milliy aviakompaniyasining Davlat boshqaruvi va nazorati bosh inspeksiyasi oʻrtasida oʻzaro hamkorlik qilish toʻgʻrisida tuzilgan bitim maʼqullansin. 4. “Oʻzbekiston havo yoʻllari” milliy aviakompaniyasi foydalanuvchi sertifikatsiya tartib-qoidalari va ekspluatantlarga yoʻl-yoʻriq berish boʻyicha dasturulamalni tasdiqlasin va uni, idoraviy boʻysunishi va mulkchilik shaklidan qatʼiy nazar, barcha aviatsiya tashuvchilariga yetkazsin. 5. Belgilab qoʻyilsinki: yangidan tashkil etiladigan ekspluatantlar ishlab chiqarish faoliyati boshlangunga qadar sertifikatsiya qilinadi. Ekspluatant guvohnomasi (sertifikat) ularga ishlab chiqarish-texnika negizi, havo kemalari va boshqa asbob-uskunalar tashkil etishning texnologik jarayonlarining huquqiy holati, parvozlarning bajarilishi va ularni taʼminlash, aviatsiya xodimlarining tayyorgarlik darajasi amaldagi talablarga muvofiqligi tekshirilgandan keyin beriladi; faoliyat koʻrsatayotgan ekspluatantlar 1993-yil 1-dekabrga qadar guvohnoma olish uchun buyurtmanoma berishlari kerak. 7. Mazkur qarorning bajarilishini nazorat qilish Bosh vazirning oʻrinbosari oʻrtoq. K. N. Toʻlaganov zimmasiga yuklatilsin.
Dehqonchilik sanoati kompleksi korxonalariga va tashkilotlariga moliyaviy yordam koʻrsatish toʻgʻrisida
(resolution, 2021-02-22)

“Oʻzdonmahsulot”, “Oʻzdavpaxtasanoatsotish”, “Oʻzmevasabzavotuzumsanoat” tizimlari korxonalari va tashkilotlarining normal ishlashlari, ular moddiy-texnika va xom ashyo resurslarini yetkazib beruvchilar bilan oʻz vaqtida hisob-kitoblarni amalga oshirishlari uchun zarur shart-sharoitlar yaratish maqsadida Vazirlar Mahkamasi qarar qiladi: 1. Oʻzbekiston Respublikasi Markaziy bankiga 2 yil muddatga yiliga 5 foiz ushlab qolish sharti bilan Moliya vazirligiga aylanma mablagʻlarni koʻpaytirish uchun 95,8 mlrd soʻm miqdorida maqsadli kredit resurslarini berish tavsiya qilinsin. Moliya vazirligi yuqorida koʻrsatib oʻtilgan shartlarda aylanma mablagʻlarni toʻldirish uchun “Oʻzdonmahsulot” davlat konserniga –– 37,4 mlrd soʻm, “Oʻzdavpaxtasanoatsotish” davlat uyushmasiga –– 48,0 mlrd soʻm va “Oʻzmevasabzavotuzumsanoat” konserniga –– 10,4 mlrd, soʻm kredit resurslarini bersin. 2. “Oʻzdonmahsulot” davlat konserni, “Oʻzdavpaxtasanoatsotish” davlat uyushmasi va “Oʻzmevasabzavotuzumsanoat” konserni moddiy boyliklar uchun yetkazib beruvchilar bilan oʻz vaqtida hisob-kitoblarni amalga oshirishni taminlasinlar, tasarruflaridagi korxonalarning moliyaviy ahvolini yaxshilashga qaratilgan chora-tadbirlarni koʻrsinlar.
XALQARO QARIYALAR KUNI MUNOSABATI BILAN RESPUBLIKANING KEKSA FUQAROLARINI MODDIY RAGʻBATLANTIRISh TOʻGʻRISIDA
(decree, 2020-09-28)

Keksa fuqarolarning yosh avlodni tarbiyalash ishidagi katta xizmatlari, ularning Oʻzbekiston Respublikasi mustaqilligini qaror toptirish va mustahkamlashga qoʻshgan hissasi uchun, shuningdek Xalqaro qariyalar kuni munosabati bilan: 1. Ishlamayotgan pensionyerlar oʻzlari olayotgan oylik pensiyaning 50 foizi miqdorida pul mukofoti bilan ragʻbatlantirilsin. Mulkchilik shakllaridan qatʼi nazar, korxonalarning, xoʻjaliklar, muassasalar va tashkilotlarning rahbarlariga oʻzlarida ishlovchi pensionyerlarni ular olayotgan oylik pensiyaning 50 foizi miqdorida pul mukofoti bilan ragʻbatlantirish tavsiya qilinsin. 2. Ushbu Farmonni roʻyobga chiqarish bilan bogʻliq xarajatlar ishlamaydigan pensionyerlar boʻyicha respublika va mahalliy budjetlarning hisobidan teng ulushlarda, ishlovchi pensionyerlar boʻyicha esa kimga boʻysunishi va mulkchilik shakllaridan qatʼi nazar, korxona hamda tashkilot mablagʻlari hisobidan qoplansin. 3. Oʻzbekiston Respublikasining Ijtimoiy taʼminot vazirligi Oʻzbekiston Respublikasining Moliya vazirligi bilan birgalikda 1993-yilning 7-oktabrigacha ushbu Farmonda koʻzda tutilgan pul mukofotlarini toʻlash tartibi va muddatlarini aniqlasin. 4. Oʻzbekiston Respublikasining Markaziy banki, Oʻzbekiston Respublikasining Ijtimoiy sugʻurta jamgʻarmasi, Ijtimoiy taʼminot vazirligi, Mudofaa vazirligi, Ichki ishlar vazirligi, Oʻzbekiston Respublikasi Milliy xavfsizlik xizmati, Qoraqalpogʻiston Respublikasi Vazirlar Kengashi, viloyatlar va Toshkent shahar hokimlari mazkur mukofotning oʻz vaqtida toʻlanishini taʼminlasinlar.
OʻZBEKISTON RESPUBLIKASI XALQ TAʼLIMI XODIMLARI KUNINI BELGILASH TOʻGʻRISIDA
(decree, 2025-11-26)

Respublikamiz davlat mustaqilligi va demokratik jamiyat qurilishi jarayonida yoshlarga taʼlim-tarbiya berish, malakali mutaxassislar tayyorlashda oʻqituvchilar, tarbiyachilar va boshqa pedagog xodimlarning xizmatlarini hamda mavqeyini inobatga olib: 1. “Oʻzbekiston Respublikasi xalq taʼlimi xodimlari kuni” etib oktabr oyining birinchi yakshanbasi belgilansin. 2. Oʻzbekiston Respublikasi Konstitutsiyasining 82-moddasiga muvofiq, ushbu masala Oʻzbekiston Respublikasi Oliy Kengashiga kiritilsin.
Fanlar akademiyasi X.N. Abdullayev nomidagi geologiya va geofizika instituti “Oʻzbektransstroy” Instituti binosida joylashgan toʻgʻrisida
(resolution, 1993-09-30)

Oʻzbekiston Respublikasi Vazirlar Mahkamasining 1993-yil 16-iyundagi 288-21-sonli qaroriga muvofiq, Oʻzbekiston Respublikasi Fanlar akademiyasidan X.N. Abdullayev raisligidagi Vazirlar Mahkamasi qaror qabul qiladi: 1. “Oʻzbektransstroy” davlat birlashmasi bir oy mobaynida Morozov koʻchasi, 49-uyda joylashgan “Oʻzbektransstroy” instituti binosini boʻshatib, Oʻzbekiston Respublikasi Fanlar akademiyasi balansiga topshiradi. Geologiya va geofizika instituti Sulaymonova koʻchasi, 33-uyda joylashgan binoni ikki oy ichida boʻshatadi. 2. Toshkent shahar hokimligi “Oʻrtaosiyokoʻmir” IB Vazirlar Mahkamasining 1992-yil 7-martdagi 108-son qaroriga qisman oʻzgartirish kiritish bilan bino koʻchaga oʻtkazilsin. Shevchenko, “Oʻzbektransstroy” uyushmasi balansidagi 52. 3. Oʻzbekiston Respublikasi Moliya vazirligi institutni koʻchirish, kapital taʼmirlash va qayta qurish bilan bogʻliq xarajatlarni qoplash uchun Oʻzbekiston Respublikasi Fanlar akademiyasiga Vazirlar Mahkamasining zaxira jamgʻarmasidan mablagʻlar ajratish toʻgʻrisidagi masalani hal qiladi. 4. “Toshmetrostroy” trestiga joriy yilda taqdim etilgan reja-smeta hujjatlariga muvofiq Morozova koʻchasi, 49-uyda joylashgan binoni taʼmirlash va kapital rekonstruksiya qilish topshiriladi. 5. Geologiya va geofizika institutini koʻchirish bilan bogʻliq xarajatlar “Oʻzpromstroybank”ning 1993-yilgi balansi asosida toʻlanadi. 6. Ushbu qarorning bajarilishini nazorat qilish Vazirlar Mahkamasining Ijtimoiy ishlar, fan va madaniyat hamda kapital qurilish, transport va kommunikatsiya departamentlariga yuklatiladi.
1993—1995 YILLARDA “OʻZBEKREZINOTEXNIKA” IShLAB ChIQARISh BIRLAShMASIDA YuK AVTOMOBILLARI UChUN ShINALAR ChIQARISh BOʻYIChA IShLAB ChIQARISh QUVVATLARI BARPO ETISh TOʻGʻRISIDA
(resolution, 2021-02-22)

Kimyo sanoati korxonalarini rivojlantirish Konsepsiyasiga muvofiq hamda Oʻzbekiston Respublikasining KamAZ, ZIL, GAZ markali yuk avtomobillari, avtobus va trolleybuslar uchun shinalarga boʻlgan ehtiyojini yanada toʻlaroq taʼminlash maqsadida Vazirlar Mahkamasi qaror qiladi: 1. “Oʻzdavkimyokonsern”ning 5000 mln. soʻm miqdoridagi davlat kredit resurslari va 13,3 mln. AQSh dollari miqdoridagi markazlashgan valyuta mablagʻlari hisobiga har yili yuk avtomobillari uchun 200 ming shina chiqaradigan “Oʻzbekrezinotexnika” IBni tashkil etish va 1995-yilda ishga tushirish toʻgʻrisidagi taklifi qabul qilinsin. “Oʻzistiqbolstat” davlat qoʻmitasi, Oʻzbekiston Respublikasi Moliya vazirligi va Markaziy banki 1993—1995-yillarda investitsiya dasturida yuk avtomobillari uchun shinalar ishlab chiqaradigan obyektlar qurish uchun zarur boʻlgan uzoq muddatli imtiyozli resurslar ajratishni 1-ilovaga* muvofiq koʻzda tutsinlar. Moliya vazirligi, Tashqi iqtisodiy faoliyat milliy banki 1994-1995-yillarda “Oʻzbekrezinotexnika” IB uchun Respublika jamgʻarmasidan 2-ilovaga* muvofiq import boʻyicha texnologik asbob-uskunalar xarid qilish uchun zarur boʻlgan valyuta mablagʻlari ajratsinlar. “Oʻzbekrezinotexnika” IBga ayni vaqtda obyektlarni loyihalash va qurishga hamda qurilish-montaj ishlari uchun haqiqiy bajarilgan ish hajmlari boʻyicha haq toʻlashni amalga oshirishga ruxsat etilsin. 2. “Oʻzsanoatxoʻjalikqurilish” korporatsiyasi yuk avtomobillari uchun shinalar chiqaradigan korxona qurilishi boʻyicha bosh pudratchi etib belgilansin. 3. Oʻzbekiston Respublikasi Davlat tabiatni muhofaza qilish qoʻmitasi yuk avtomobillari uchun shinalar chiqaradigan korxona loyihalarini tezkorlik bilan va oʻz vaqtida ekspertizadan oʻtkazishni taʼminlasin. 4. 1994-yildan boshlab “Oʻzshartnomasavdo” va respublikaning boshqa taʼminot-sotish tashkilotlari qurilishda qatnashuvchi tashkilotlarga birkitilgan nomenklatura boʻyicha kvotalangan mahsulotlar ajratishni nazarda tutsinlar. 5. “Oʻzdavkimyokonsern” va “Oʻzsanoatxoʻjalikqurilish” korporatsiyasi 1995-yilda yuk avtomobillari uchun shinalar chiqarish korxonasini qurish va ishga tushirishni taʼminlasinlar. 6. Ushbu qarorning bajarilishini nazorat qilish Vazirlar Mahkamasining tegishli majmuilariga yuklatilsin.
TOShKENT ShAHAR, NAVOIY KOʻChASIDAGI KOʻP QAVATLI BINO QURILIShINi NIHOYASIGA YETKAZISh VA UNDAN FOYDALANISh TOʻGʻRISIDA
(resolution, 2021-02-22)

Toshkent shahar, Navoiy koʻchasidagi Jamoa boʻlib foydalaniladigan hisoblash markazining sobiq binosi qurilishini nihoyasiga yetkazish hamda chet el investitsiyalarini jalb qilish ishlarini tashkil etish uchun shart-sharoitlar yaratish maqsadida Vazirlar Mahkamasi qapop qiladi: 1. “Toshkentqurilish” davlat korporatsiyasining Jamoa boʻlib foydalaniladigan hisoblash markazining sobiq binosi qurilishini (birinchi navbatini) 1994-yilda nihoyasiga yetkazish, kelgusida ushbu binodan tijorat tuzilmalari, chet el firmalari va kompaniyalarining ofislari sifatida foydalanish toʻgʻrisidagi taklifi qabul qilinsin. Mazkur obyektni qayta ixtisoslashtirishni loyihalash “OʻzshaharsozlikLITI”ga yuklatilsin. 2. Toshkent shahar hokimligi qurilishi tugallanmagan obyektni (Jamoa boʻlib foydalaniladigan hisoblash markazining sobiq binosini) 1993-yilning 1-yanvarigacha boʻlgan holati boʻyicha “Toshkentqurilish” davlat korporatsiyasi ixtiyoriga oʻtkazsin. 3. “Oʻzsanoatqurilishbank” Vazirlar Mahkamasining 1993-yil 21-iyundagi 300-son qarori bilan Toshkent shahar hokimligiga ushbu obyekt qurilishi uchun ajratilgan 1 mlrd soʻm miqdoridagi 36 imtiyozli kreditlarni “Toshkentqurilish” davlat korporatsiyasi nomiga qayta rasmiylashtirsin. 4. “Oʻzistiqbolstat” davlat qoʻmitasi 1994-1995-yillar uchun istiqbol parametrlarida jamoa boʻlib foydalaniladigan hisoblash markazining sobiq binosini koʻrsatib oʻtilgan maqsadlar uchun qurib bitkazishga zarur kapital mablagʻlar ajratishni koʻzda tutsin. 5. Davlat mulki qoʻmitasi “Toshkentqurilish” davlat korporatsiyasi bilan birgalikda mazkur bino ishga tushirilgandan keyin undan foydalanish shartlarini bir oy muddatda koʻrib chiqsin va taklif kiritsin. 6. Vazirlar Mahkamasining 1993-yil 28-yanvardagi 50-son qaropi oʻz kuchini yoʻqotgan deb hisoblansin. 7. Ushbu qarorning bajarilishini nazorat qilish Bosh vazir oʻrinbosari K.N. Toʻlaganov zimmasiga yuklatilsin.
OʻZBEKISTON RESPUBLIKASI VAZIRLAR MAHKAMASINING “DAVLAT BOJI STAVKALARI TOʻGʻRISIDA 1993 YIL 26 APRELDAGI 192-SON QARORIGA QOʻShIMChALAR KIRITISh TOʻGʻRISIDA
(resolution, 1994-11-03)

Qishloqda tadbirkorlikni va mulkchilikning yangi shakllarini, shuningdek dehqon (fermer) xoʻjaliklarini rivojlantirishga, shaxsiy yordamchi xoʻjaliklar egalariga koʻmaklashish maqsadida Vazirlar Mahkamasi qaror qiladi: Oʻzbekiston Respublikasi Vazirlar Mahkamasining 1993-yil 26-apreldagi 192-son qarori bilan tasdiqlangan Davlat boji stavkalarining 3-bandi quyidagi mazmundagi “f” kichik bandi bilan toʻldirilsin: “f” dehqon (fermer) xoʻjaliklarining shaxsiy yordamchi xoʻjaliklar egalarining, qishloq xoʻjaligi ijarachilarining va kooperativlarining, qishloq xoʻjaligi mahsulotlarni qayta ishlash boʻyicha kichik, shu jumladan xususiy korxonalar va firmalarning mol-mulkini garovga qoʻyish toʻgʻrisidagi shartnomalarni rasmiylashtirganlik uchun mol-mulk qiymatining 0,5 foizi”.
PROKURATURA ORGANLARINING MODDIY-TEXNIKA TAʼMINOTINI YaXShILASh hAMDA ShTATLARI SONINI KOʻPAYTIRISh TOʻGʻRISIDA
(resolution, 2021-02-22)

Prokuratura organlari uchun qonunchilikni va huquqiy targʻibotni yanada mustahkamlashni, shuningdek “Prokuratura toʻgʻrisi”da Oʻzbekiston Respublikasi Qonunidan kelib chiqadigan vazifalarni muvaffaqiyatli bajarishni taʼminlaydigan zarur shart-sharoitlar yaratish maqsadida Vazirlar Mahkamasi qaror qiladi: 1. Respublika prokuraturasining tergov-prokuratura xodimlari shtatini 150, shu jumladan markaziy apparat boʻyicha 45 nafarga hamda xizmat koʻrsatuvchi xodimlarni 30 nafarga koʻpaytirish toʻgʻrisidagi taklifi qabul qilinsin. 2. Oʻzbekiston Respublikasi Moliya vazirligi taqdim etilgan hisob-kitoblarga muvofiq 20 ta yengil avtomashina, ehtiyot qismlar, kompyuterlar, bosmaxona uchun asbob-uskunalar, kriminalistika texnikasi, mebellar, formali kiyimlar xarid qilish, shuningdek yangidan ajratilgan shtatlarni taʼminlash uchun zarur mablagʻlar ajratsin. 3. Vazirliklar, idoralar, birlashmalar rahbarlari, hokimlar prokuratura organlari joylashgan barcha binolar bir oy muddatda Respublika prokuraturasi balansiga bepul oʻtkazsinlar. 4. “Oʻzistiqbolstat” va Oʻzbekiston Respublikasi Moliya vazirligi 1994-yildan boshlab qonunchilikni mustahkamlash muammolari va prokuratura-tergov xodimlari malakasini oshirish markazi (yotoqxonasi bilan) qurilishi uchun belgilangan tartibda zarur mablagʻlap ajratsinlar. 5. Ushbu qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari oʻrtoq I.H Joʻrabekov zimmasiga yuklatilsin.
RESPUBLIKA YoGʻ-MOY EKSTRAKSIYA ZAVODLARIDA IShLAB ChIQARILGAN OʻSIMLIK MOYINI SOTISh TARTIBI TOʻGʻRISIDA
(resolution, 2021-02-22)

Respublika aholisini oʻsimlik moyi bilan yanada barqaror taʼminlash maqsadida Vazirlar Mahkamasi qaror qiladi: 1. Belgilab qoʻyilsinki, 1993-yilgi paxta hosilidan olingan texnik chigitlar respublika paxta zavodlari hamda xoʻjaliklari tomonidan yogʻ-moy ekstraksiya zavodlariga, ishlab chiqarilgan oʻsimlik moyi esa davlat resurslariga joʻnatiladi. Belgilangan topshiriqning 20 foizi hisobiga hamda undan ortiqcha ishlab chiqarilgan oʻsimlik moyi, shrot va shulxa xoʻjaliklarga qaytariladi. 2. “Vazirlar Mahkamasining “Respublika paxta zavodlarida ishlab chiqarilgan paxta tolasini sotish tartibi toʻgʻrisida” 1992-yil 18-noyabrdagi 539-son qarorini qisman oʻzgartirish haqida” Vazirlar Mahkamasining 1993-yil 17-fevraldagi 89-son qarori oʻz kuchini yoʻqotgan deb hisoblansin.
UN VA NONNING ChAKANA NARXLARINI OShIRISh TOʻGʻRISIDA
(resolution, 1993-11-12)

Respublikaga keltirilayotgan donning narxi oshganligini hisobga olib, Vazirlar Mahkamasi qaror qiladi: 1. 1993-yilning 20-sentabridan boshlab unning bir kilogrammi uchun oʻrta hisobda 60 soʻm va nonning bir kilogrammi uchun oʻrta hisobda 50 soʻm miqdorda chegaralangan chakana narxlar belgilansin. 2. Oʻzbekiston Respublikasi Moliya vazirligi un va nonning yangi chakana narxlari preyskurantlarini manfaatdor vazirliklar va idoralarga yetkazsin. 3. Vazirlar Mahkamasining 1993-yil 27-maydagi 259-son qarori 1-ilovasining un va non narxlariga taalluqli qismi oʻz kuchini yoʻqotgan deb hisoblansin.